CELEX: 62021TN0630
Language: sk
Date: 2021-09-29 00:00:00
Title: Vec T-630/21: Žaloba podaná 29. septembra 2021 – Çolakoğlu Metalurji a Çolakoğlu Dış Ticaret/Komisia

22.11.2021   
            
            
               SK
            
            
               Úradný vestník Európskej únie
            
            
               C 471/60
            
         
      Žaloba podaná 29. septembra 2021 – Çolakoğlu Metalurji a Çolakoğlu Dış Ticaret/Komisia
      (Vec T-630/21)
      (2021/C 471/85)
      Jazyk konania: angličtina
      
         Účastníci konania
      
      
         Žalobkyne: Çolakoğlu Metalurji AŞ (Istanbul, Turecko), Çolakoğlu Dış Ticaret AŞ (Istanbul) (v zastúpení: J. Cornelis a F. Graafsma, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil vykonávacie nariadenie Komisie (EÚ) 2021/1100 z 5. júla 2021, ktorým sa ukladá konečné antidumpingové clo a s konečnou platnosťou sa vyberá predbežné clo uložené na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Turecku (Ú. v. EÚ L 238, 2021, s. 32), a
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú štyri žalobné dôvody.
      
                  1.
               
               
                  Prvý žalobný dôvod je založený na porušení článku 2 ods. 10 písm. i) nariadenia Európskeho parlamentu a Rady (EÚ) 2016/1036 (1) tým, že bola vykonaná úprava (fiktívnej) provízie z vývoznej ceny, a presnejšie:
                  
                              —
                           
                           
                              porušenie článku 2 ods. 10 písm. i) nariadenia (EÚ) 2016/1036 v rozsahu, v akom úprava o provízie presahuje províziu skutočne zaplatenú spoločnosti Çolakoğlu Dış Ticaret AŞ,
                           
                        
                              —
                           
                           
                              porušenie článku 2 ods. 10 písm. i) nariadenia (EÚ) 2016/1036, keďže Çolakoğlu Dış Ticaret AŞ nedostáva obchodnú prirážku, a
                           
                        
                              —
                           
                           
                              zjavne nesprávne posúdenie tým, že so spoločnosťou Çolakoğlu Dış Ticaret AŞ bolo zaobchádzané ako s agentom, ktorý poskytuje služby za províziu, a teda porušenie článku 2 ods. 10 písm. i) nariadenia (EÚ) 2016/1036.
                           
                        
            
                  2.
               
               
                  Druhý žalobný dôvod je založený na porušení článku 2 ods. 10 písm. b) nariadenia (EÚ) 2016/1036 tým, že sa vyžadovalo zaplatenie dovozného cla za súhlas s úpravou vrátenia cla.
               
            
                  3.
               
               
                  Tretí žalobný dôvod je založený na zjavne nesprávnom posúdení tým, že bolo odmietnuté vykonať štvrťročný výpočet dumpingového rozpätia a v dôsledku toho došlo k porušeniu úvodnej vety článku 2 ods. 10 nariadenia (EÚ) 2016/1036.
               
            
                  4.
               
               
                  Štvrtý žalobný dôvod je založený na porušení článku 2 ods. 10 písm. j) nariadenia (EÚ) 2016/1036 tým, že bola zamietnuté vykonať úpravu vyplývajúcu z hedžingu ziskov a strát.
               
            
         (1)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 2016, s. 21).